ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

HOTĂRÂRE

-privind participarea la  Programul Național de Investiţii "Anghel Saligny" cu proiectul „Modernizare şi extindere sistem de alimentare cu apă, oraş Boldeşti-Scăeni, județul Prahova” 


Având în vedere:
- referatul de aprobare, înregistrat sub nr.29431/20.10.2021, prin care primarul oraşului propune aprobarea participării la Programul Național de Investiţii "Anghel Saligny" cu proiectul „Modernizare şi extindere sistem de alimentare cu apă, oraş Boldeşti-Scăeni, județul Prahova”, precum și aprobarea Cererii de finanţare şi a Devizului General;
- rapoartele de specialitate întocmite de compartimentele de resort, înregistrate sub nr.29433/20.10.2021 și  sub nr.29434/20.10.2021;
- Hotărârea Consiliului Local  nr. 11/29.01.2019 privind aprobarea documentație de avizare a lucrărilor de intervenție și a indicatorilor tehnico-economici ai obiectivului de investiție “Modernizare şi extindere sistem de alimentare cu apă, oraş Boldeşti-Scăeni, județul Prahova”. 
-  dispoziţiile art. 10 alin. 4 din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice ;
- Ordonanţa de urgenţă a Guvernului nr. 95/2021 pentru aprobarea Programului naţional de investiţii "Anghel Saligny";
- Ordinul nr. 1.321/2021 pentru aprobarea standardelor de cost aferente obiectivelor de investiţii prevăzute la art. 4 alin. (1) lit. a)-c) din Ordonanţa de urgenţă a Guvernului nr. 95/2021 pentru aprobarea Programului naţional de investiţii "Anghel Saligny";
- Normele Metodologice din 21 septembrie 2021 pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021;
- avizul secretarului general, înregistrat sub nr.29435/20.10.2021;
- avizul  comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin. (2), lit. „b” şi alin. (4), lit. „d”, 139 alin. (3) lit.”d” şi ale art. 196 alin. (1) lit. „a” din O.U.G. nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă participarea la Programul Național de Investiţii "Anghel Saligny" cu proiectul „Modernizare şi extindere sistem de alimentare cu apă, oraş Boldeşti-Scăeni, județul Prahova” în vederea obținerii finanțării.
Art.2. Se aprobă Cererea de finanţare a proiectului „Modernizare şi extindere sistem de alimentare cu apă, oraş Boldeşti-Scăeni, județul Prahova”, în vederea obținerii finanțării nerambursabile în cadrul Programului Național de Investiții Anghel Saligny, conform Anexei nr.1. 
Art.3. Se aprobă Devizul  general actualizat al obiectivului de investiţii „Modernizare şi extindere sistem de alimentare cu apă, oraş Boldeşti-Scăeni, județul Prahova”, conform Anexei nr.2.
Art.4. Se împuternicește domnul primar Bucuroiu Constantin să semneze toate actele necesare şi contractul de finanţare, în numele Unității Administrativ Teritoriale Oraşul Boldeşti-Scăeni.
Art.5. Anexele nr.1 şi nr.2 fac parte integrantă din prezenta hotărâre.
Art.6. Prezenta hotărâre se comunică Serviciului Buget finanţe, Serviciului Patrimoniu Local, Monitorizarea Serviciilor Publice şi Serviciului Urbanism Amenajarea Teritoriului, Programe, Achiziţii Publice, Proiecte, Cadastru, Control Comercial şi Transport Local şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.






              PREŞEDINTE DE ŞEDINŢĂ,                                        
            TĂNĂSESCU STELIAN HORAŢIU                                                                                              
                                                                                      CONTRASEMNEAZĂ
                                                                                     SECRETAR GENERAL,
                                                                                   TUDOR FLORINA-NELI









Boldeşti-Scăeni, 26.10. 2021  
[bookmark: _GoBack]Nr.  145  
